﻿ APLiCAREA REFORMEi LiTURGiCE Claudiu DUMEA institutul Teologic Romano-Catolic din iasi Expunerea mea are ca tema implementarea - ca sa folosesc un termen preluat din limbajul de lemn al politicienilor - reformei liturgice la noi Reforma, un alt cuvant discreditat de politicieni Cand spun "la noi" ma refer la Diecezele de iasi si de Bucuresti Nu va fi o expunere stiin- tifica, sistematica, documentata istoric, exhaustiva, ci niste amintiri personale, fragmentare, din anii ’70-’80, adica de acum 25-30 de ani in urma, cand putini dintre cei care ma asculta erau veniti pe lume Am facut studiile de teologie exact in anii cand se desfasura Conciliul al ii-lea din Vatican Cand am fost hirotonit preot in ’66, adica la un an dupa terminarea conciliului, stiam despre conciliu un singur lucru: ca a existat si nimic mai mult Nu stiam nici macar de numele constitutiei liturgice Sacrosanctum concilium si nici altii - ma refer la cler - nu cred ca stiau mai mult decat mine Erau timpuri de teroare comunista, de izolare totala: nu erau posibile legaturile cu Roma, iesirea in Occident era extrem de dificila, informatii din afara aproape impo- sibil de patruns la noi prin Cortina de Fier; carti religioase era interzis sa se introduca in tara Controlul la vama era sever si, daca erau gasite, se confiscau Erau patru categorii de obiecte interzise sa se introduca in tara: armament, pornografie, droguri, carti si obiecte religioase De fapt, acestea din urma faceau parte din a treia categorie, aceea a drogu- rilor stim cum defineau marxistii religia: opiul poporului Dar anumite fisuri s-au produs in Cortina de Fier: se mai auzea cate ceva la "Radio Europa Libera", mai venea cate un preot sau cate o maica din Occident, sau mai reusea cate un preot care avea rude in strai- natate sa plece, reusind astfel sa introduca cate o carte si, mai ales, sa povesteasca ce se intampla in tarile libere in domeniul liturgiei si cum se punea in practica reforma liturgica voita de Conciliul al ii-lea din Vatican Un preot franciscan inca in viata, parintele Hans Proschinger, paroh de Suceava la vremea aceea, fiind de origine germana, si avand in Germania familia, avea posibilitatea sa mearga din cand in cand la rude El a devenit pionierul si marele promotor al introducerii reformei liturgice la noi in dieceza Nu a adus carti, dar vedea cu ochiul, vedea ce se facea acolo in Germania, si incerca sa faca si el in Biserica lui, la Suceava, ce vazuse la nemti, facand mare propaganda liturgica printre preoti, el fiind marele si, practic, singurul expert in materie Primul lucru pe care l-a facut, de-a dreptul revolutionar si socant pentru toata lumea, a fost ca a facut un nou altar in biserica lui si a inceput sa celebreze Liturghia cu fata la popor; motiv suficient ca episcopul de DiALOG TEOLOGiC 11(2003)50 atunci sa-l ameninte cu excomunicarea si dintr-o data se intampla un fenomen neasteptat: toti preotii au fost cuprinsi de microbul si de pasi- unea pentru liturgie S-au creat doua tabere: unii, cei tineri, fanatici adepti ai reformei liturgice; s-a declansat imediat sistemul de imuni- tate: batranii, fanatici adversari ai reformei liturgice La toate mesele festive ale preotilor nu se discuta decat liturgie Discutiile incepeau deja dupa primul pahar Discutii furtunoase, pasionate, si cine striga mai tare, acela avea dreptate; in realitate, strigau toti si nu asculta nimeni Discutii, interpretari dupa ureche ale liturgiei, bazate pe zvonuri, pe imaginatie; toti isi dadeau cu parerea, toti erau experti; de fapt, toti erau un fel de ignoranti in materie Singurul argument al tinerilor pro- gresisti era faptul ca erau tineri, ei avand misiunea sa duca Biserica inainte; singurul argument al varsinicilor conservatori era faptul ca erau varsinici si aveau experienta vietii Ca atare, lor le revenea misi- unea de a salva Biserica de la prapastia in care o aruncau tinerii impru- denti si lipsiti de experienta "Liturghia in limba romana? - se intrebau ingroziti - "Doamne, fereste! Pierim, ne inghit ortodocsii!" Semnul, criteriul cel mai clar al apartenentei la o tabara sau alta era pozitia altarului sau, mai exact a preotului la Liturghie: Liturghie cu fata la popor - progresist, reformator; Liturghie cu spatele la popor - conservator, antireformist Nimeni nu-si dadea seama cat era de fals acest criteriu de departajare E adevarat, constitutia liturgica vorbeste de altarul cu fata la popor; dar e mai curand o recomandare decat o obligatie stricta Dimpotriva, in unele situatii, de pilda, daca este monu- ment de arta, altarul nu poate fi atins Exact cand semna constitutia liturgica, in 1963, papa Paul al Vi-lea a dispus restaurarea capelei private din Vatican Altarul a ramas nemiscat, lipit de perete si in prezent, actualul papa celebreaza liturgia euharistica cu spatele la popor Cu spatele la popor, sau cu fata la popor, Liturghia e la fel de corecta E interesant de remarcat ca instititutio Generalis Missalis Romani, in ultima ei redactare (editia a iii-a), in mai multe randuri, de pilda, la "Rugati-va, fratilor", la aratarea ostiei cu cuvintele "iata Mielul lui Dumnezeu", noteaza: "Preotul, intors cu fata la popor ", ceea ce presu- pune ca celebreaza cu spatele la popor si asa s-a trecut la punerea in practica a reformei liturgice sau, mai exact, a ceea ce fiecare isi imagina ca este reforma liturgica Totul s-a petrecut intr-o maniera dezorganizata, haotica, fiecare preot proce- dand dupa ureche, cum credea de cuviinta, intr-o atmosfera de confuzie, de ignoranta, de incertitudine Unii celebrau cu spatele la popor, altii cu fata; cand au aparut apoi textele liturgice in limba romana, unii celebrau in limba romana dupa texte lipsite de aprobarile necesare, altii in limba latina dupa misalul vechi, tridentin Nu m-as mira sa mai fie si astazi vreun preot care sa dea dezlegare la spovada dupa formula tridentina sau sa celebreze botezul copiilor in limba latina, dupa vechiul ritual Dupa o inversunata opozitie la introducerea limbii poporului in liturgie, ne-am trezit in cele din urma la extrema opusa; izgonirea completa a limbii latine, desi constitutia liturgica, la numarul APLiCAREA REFORMEi LiTURGiCE 51 36, spune ca uzul limbii latine va fi pastrat in riturile latine; atata doar ca se poate acorda un loc mai larg limbii poporului Aceeasi soarta a avut-o cantul gregorian, desi constitutia liturgica spune la numarul 116: "Biserica recunoaste cantul gregorian ca fiind propriu liturgiei romane; de aceea, in actiunile liturgice, in conditii egale, el trebuie sa ocupe primul loc" Practic, nu mai ocupa nici un loc Un fenomen curios si inexplicabil a fost demolarea si inlaturarea grilajului sau gardutului care in toate bisericile despartea prezbiteriul de restul bisericii, gardut cunoscut de toata lumea cu numele de "banca de impartasanie", fiindca acolo credinciosii primeau in genunchi sfanta impartasanie; unele erau foarte frumoase, din marmura, lucrate artistic Pacat ca s-au prapadit! Toata lumea era convinsa ca aceasta era vointa conciliului si, ca atare, s-a trecut cu frenezie la treaba E adevarat ca normele liturgice prevad marcarea prezbiteriului intr-un mod oarecare iar modul cel mai bun era tocmai acel gardut El exista deja in bazilica civila romana preluata de crestinism ca edificiu de cult si a disparut dupa aproape doua mii de ani, in numele reformei liturgice Acest mod de a proceda, diferit de la parohie la parohie, a fost un motiv intemeiat de perplexitate si de scandal pentru poporul crestin Sa va povestesc un caz concret Eram paroh la Baltati, aproape de iasi Era in 1975 sau in 1976 De acum ici, colo, se introdusese in unele biserici altarul cu fata la popor Cum aveam in biserica un altar rudi- mentar din scandura, m-am hotarat sa fac un altar nou, cu fata la popor, si cu aceasta ocazie sa inalt si prezbiteriul care era la acelasi nivel cu restul bisericii Mi-am ridicat parohia in cap Enoriasii mei trimiteau scrisoare dupa scrisoare la episcop, cu semnaturi, sa ma mute de urgenta si, ca sa fie mai convingatori, au pus pe seama mea in acele scrisori toate pacatele si faradelegile impotriva carora preotii, in decur- sul timpului, vorbisera la predica si de care ei isi aminteau De altfel, se inspirau chiar din predicile pe care le auzisera de la mine Cum foloseam des pilde luate din lumea animalelor, ma reclamau la episcop ca la predica ii faceam tot timpul animale: porci, boi, magari s a m d Le explicam - eram de acum in posesia unor carti de liturgie - ca ce faceam era corect, conform cu vointa si legile Bisericii Dar ei aveau un argument zdrobitor imi ziceau: "Dar la iasi unde sunt preotii cei destepti, de ce nu s-a schimbat altarul?" De fapt, bunii credinciosi stiau ei ce stiau despre pastorul lor Vazandu-ma mereu cu cartea in mana, au ajuns la concluzia ca in seminar am fost foarte slab la carte Profe- sorii m-au trecut din mila la examene Episcopul m-a hirotonit preot, dar cu o conditie: sa studiez si, dupa sfintire, sa-mi completez cunostintele teologice Dar a dat Dumnezeu ca dupa un an sau doi s-a schimbat altarul si la catedrala din iasi De fapt, nu s-a schimbat, ci s-a asezat un al doilea altar in fata celui vechi, ca sa se poata celebra cu fata la popor Aveam acum posibilitatea sa ma reabilitez in fata credinciosilor mei, sa le spun: "Vedeti? Nu numai la iasi sunt preoti destepti" Dar nu le-am zis nimic insa de bucurat in inima mea, trebuie sa recunosc ca m-am bucurat DiALOG TEOLOGiC 11(2003)52 Din partea autoritatii bisericesti, la nivel de episcopie, nu s-a luat nici o pozitie oficiala, nu s-a dat nici o indrumare, nici o directiva, nici o informare, nici un instructaj, nici pentru cler, nici pentru popor, nu a existat nici un control Se stia ca si in Occident, in ceea ce priveste introducerea noii liturgii, erau probleme grave: multa deruta, multa dezordine, multe abuzuri, multe interpretari gresite ale directivelor Bisericii: in numele deschiderii si liberatii conciliare, multi o luasera razna Adresandu-se Consiliului pentru aplicarea constitutiei liturgice, papa Paul al Vi-lea, la 15 aprilie 1967, spunea: Sunt motive de durere si neliniste episoadele de indisciplina care in diferite regiuni se raspandesc in manifestarile de cult comunitar si care iau adesea forme voit arbitrare, uneori abatandu-se total de la normele in vigoare ale Bisericii, provocand bunilor credinciosi tulburari grave si avand motivari inadmisibile, periculoase pentru pacea si ordinea Bisericii, raspandind scandal Adresam clerului si tuturor credinciosilor indemnul sa nu se lase sedusi de veleitatea unor experimente dictate de capricii, ci sa caute mai curand sa desavarseasca si sa implineasca riturile prescrise de Biserica iar un an mai tarziu, la 14 octombrie 1968, papa spunea: Vorbindu-va despre normele care trebuie sa calauzeasca activitatea voastra, nu putem trece sub tacere unele tendinte care se manifesta in diferite parti ale Bisericii si care sunt pentru noi motiv de mare neliniste si durere Ne referim, mai presus de toate, la o mentalitate ce s-a format la multi care primesc cu neplacere tot ce vine de la autoritatea bisericeasca si este poruncit in mod ligitim De aceea, se intampla ca, in materie de litur- gie, insesi Conferintele episcopale procedeaza pe cont propriu in afara limitelor juste Se intampla sa se procedeze in mod arbitrar la experimente si sa se introduca rituri in contradictie deschisa cu normele stabilite de Biserica Toata lumea isi da seama ca un asemenea mod de a actiona nu numai ca raneste grav constiinta credinciosilor, dar dauneaza insasi punerii in practica ordonate a reformei liturgice, care reclama de la toti prudenta, vigilenta si, mai presus de toate, disciplina "Dumnezeu", atragea mereu atentia papa, citand cuvintele apos- tolului (1Cor 14,33), "nu este un Dumnezeu al dezordinii, ci al pacii" Preotii nostri, care nu aveau apucaturi anarhice si stiau ce inseamna disciplina si ascultarea fata de Biserica, traiau adevarate drame interi- oare, caci se intrebau: ceea ce importam noi de la nemti si de la fran- cezi, tragand cu ochiul si cu urechea la ce fac ei, e reforma liturgica voita de Biserica sau niste abuzuri din acelea condamnate de papa, pe care noi le importam? Dar era ceva si mai grav care provoca neliniste, incertitudine, indoiala in constiintele preotilor Se cunostea motivul tacerii absolute si a atitudinii, as zice de dezaprobare, din partea autoritatilor bisericesti locale fata de cei care luau vreo initiativa in domeniul liturgiei Consilierii il convinsesera pe episcopul de atunci ca reforma liturgica si, in general, Conciliul al ii-lea din Vatican, era mai mult lucrarea masoneriei decat a Duhului Sfant De fapt, deceniul in care ne APLiCAREA REFORMEi LiTURGiCE 53 aflam - anii ’70 -’80 - a fost o perioada de mari tulburari si nelinisti in intreaga Biserica in 1976, a aparut in ziarul italian Panorama celebra lista a lui Mino Pecorelli; sustrasa din arhivele lojii masonice "Marele Orient al italiei", unde figurau nume ale prelatilor de cel mai inalt rang, care avusesera un rol hotarator in desfasurarea conciliului, cu data inscrierii in maso- nerie, cu numarul matricol si cu monograma fiecaruia in comentariul care insotea lista se spunea, printre altele, ca "Biserica ar fi in mainile masonilor ca ei ar fi impins Conciliul al ii-lea din Vatican pe calea reformelor" Printre numele care figurau pe acea lista neagra se aflau: cardinalii Jean Villot si Agostino Casaroli, secretari de stat; Ugo Poletti, vicarul Romei; Joseph Suenens; Sebastiano Baggio, prefectul Congregatiei pentru Episcopi, care, se spunea, ar fi umplut Biserica cu episcopi nevrednici, masoni sau cu idei masonice; Mons Pasquale Macchi, secretarul personal al lui Paul al Vi-lea; episcopul Annibale Bugnini, presedinte al Consiliului pentru punerea in aplicare a constitutiei liturgice si secretar al Congregatiei pentru Cultul Divin; episcopul Paulus Marcinkus, presedintele institutului pentru Operele Religioase, ministrul finantelor in Vatican etc Cat adevar era in lista aceea? Nu era exclus ca insasi masoneria sa fi pus la cale o diversiune spre a crea confuzie si tulburare in Biserica Dar o multime de eveni- mente misterioase care se petreceau pareau sa confirme autenticitatea listei Destituirea neasteptata si fara nici o explicatie a episcopului Annibale Begnini, in iulie 1975, de catre papa Paul al Vi-lea din functii decisive pentru soarta reformei liturgice si trimiterea lui departe de Roma, ca pro-nuntiu apostolic la Teheran (iran), duceau la ideea ca apartenenta lui la masonerie era reala; devenind de notorietate publica, papa ar fi fost obligat sa ia aceasta masura Apoi generalul de cara- binieri Enrico Mino, caruia Paul al Vi-lea ii cere sa faca investigatii in cazul prelatilor din lista amintita, moare in 1977 in conditii suspecte, prabusindu-se cu elicopterul Papa ioan Paul i, decis sa faca ordine in Vatican si sa starpeasca masoneria clericala, moare in 1978 pe neastep- tate, dupa numai 33 de zile de pontificat, dand nastere la banuiala ca moartea lui ar fi fost pusa la cale in anul urmator, Mino Pecorelli, membru al lojii masonice "P2", moare si el impuscat cu cateva gloante de pistol in cap Asadar, destul de sumbra atmosfera in care s-a infaptuit reforma liturgica la noi, si nu numai la noi Prima carte liturgica revizuita dupa normele Conciliului al ii-lea din Vatican si publicata de Sfantul Scaun a fost Calendarul Roman, in 1969 in anul urmator apar Liturghierul si Lectionarul, dupa un an, Liturgia orelor, in anii urmatori, rand pe rand, ritualurile sacramen- telor, iar ultimele carti au fost publicate nu foarte departe in timp de perioada in care ne aflam Traducerea si publicarea Liturghierului, a Lectionarului si a ritua- lurilor s-a facut in limba romana relativ indata dupa publicarea lor in limba latina (cu exceptia Ritualului initierii adultilor, care inca nu a aparut) initiativa a venit din partea Arhidiecezei de Bucuresti, condusa DiALOG TEOLOGiC 11(2003)54 la vremea aceea de Mons Francisc Augustin, dar truditorii au fost, aproape fara exceptie, din Moldova Cum au putut patrunde cartile liturgice latine de la Roma la noi in conditiile pe care le cunoastem? E un mister pe care parintele ioan Ciuraru, sufletul infaptuirii reformei liturgice la noi, l-a dus cu el in mormant E de presupus totusi ca mons Augustin, care avea o oarecare trecere la autoritatile politice, a avut o contributie insemnata Detin un calendar roman in limba latina, care poarta semnatura Monseniorului Augustin, si e mentionat anul 1969 sub semnatura, de unde rezulta ca el a intrat in posesia primei carti liturgice reformate dupa conciliu, chiar in anul in care a aparut S-a inceput cu traducerea si cu multiplicarea lecturilor de la Litur- ghie Doi vicari de la catedrala din Bucuresti, parintele Sociu ilie si turcanu Petru, si alti vicari care s-au mai perindat, se ocupau de pro- blema aceasta Se multiplicau treptat textele pentru cateva Liturghii si erau trimise periodic prin posta la toate parohiile din ambele dieceze Calitatea scrisului era slaba; literele erau scrise cu cerneala violeta, adesea scrisul era sters, textul era greu de citit Era incomod de mers de fiecare data cu foile la iturghie, le mai incurcai Apareau uneori situatiile penibile, cum a fost cazul unui preot batran pensionar, stangaci si neajutorat, care, in momentul cand a inceput sa citeasca prima lec- tura - pe vremea aceea celebrantul era intotdeauna si lector -, s-a trezit cu foile cazandu-i de pe pupitru si imprastiindu-se pe jos Atunci a rostit, fara sa-si dea seama ca e cu gura in microfon si ca il aude toata lumea, cea mai teribila iaculatorie care s-a auzit vreodata in biserica: "La dracu’!" Dar dupa scurta vreme s-a injghebat o echipa de preoti, care s-a numit "comisie liturgica", pe care Mons Augustin i-a incurajat, i-a invitat la arhiepiscopie pentru a face o munca sistematica de traducere a textelor biblice din Lectionar Nu stiu cum s-a infiripat aceasta echipa de preoti inimosi, interesati de viata liturgica, dispusi sa faca o munca deloc usoara, si chiar deloc platita, cunoscuti ca fiind dintre cei mai cititi si, deci, buni cunoscatori ai limbii latine si ai limbii romane Probabil ca s-au asociat spontan, din proprie initiativa, si ma indoiesc ca ar fi avut vreo numire oficiala in tot cazul, eu, care am fost atras prin absorbtie in aceasta comisie liturgica, sigur n-am avut nici o numire, nici oficiala, nici neoficiala in tot cazul, nu m-am simtit niciodata un intrus Era un grup bine sudat, in care domnea spiritul de prietenie, de armonie, de perfecta intelegere si de munca in echipa O prietenie ce a durat pana la moarte; pana la moartea celor care au murit; si au murit mai toti Ne intruneam periodic la Bucuresti, la arhiepiscopie, de fiecare data stand si muncind, analizand si invartind pe tote partile fiecare fraza, fiecare cuvant Mons Augustin ne trata cu multa atentie si cu multa simpatie Un lucru remarcabil si surprin- zator: statea la masa cu noi, el, care intotdeauna statuse singur la masa; preotii de la catedrala luau masa aparte Gurile rele spuneau ca initiativa aceasta in materie de liturgie o luase din spirit de rivalitate, ca sa-l puna in umbra pe colegul de la iasi, APLiCAREA REFORMEi LiTURGiCE 55 care, mergand intr-o calatorie privata la Roma in 1965, a avut sansa de invidiat de a se intoarce acasa consacrat episcop E posibil sa fi fost numai vorbe de claca Cine poate cunoaste ce este in inima omului? Desi, cine stie? Securitatea stia sa exploateze rivalitati existente, si, daca nu existau, stiau sa le provoace, conform principiului: Divide et impera! Cel mai venerabil dintre membrii asa-zisei comisii liturgice era parintele Costica Hausner, singurul din Dieceza de Bucuresti (paroh de Constanta), spirit subtire, bun cunoscator al limbii romane si al altor multor limbi straine, avand gesturi artistice si poetice fine A publicat acum cativa ani in urma, la Editura "Presa Buna", un volum de versuri frumoase Cu umorul sau si cu felul lui de a fi, mai insenina atmosfera de lucru, care era destul de monotona, apasatoare si obositoare Un alt membru al echipei era parintele stefan Tataru, franciscan, paroh de Focsani, care ne bucura, intrucat venea de fiecare data cu geanta plina cu mere frumoase, procurate de la cunoscutul "Gostat" din Foc- sani Era nu numai un bun cunoscator, dar chiar un profesionist al limbii romane, intrucat avea facultatea de filologie Era prolific la vorba si se exprima cu incetinitorul, dar nu batea campii La fiecare cuvant din text era in stare sa ne tina o lectie de filologie Desi din Moldova, era de rit greco-catolic si lucrase ca preot in Ardeal inainte de a-l baga la puscarie comunistii in ultima parte a vietii s-a retras la greco-catolici, la Oradea, unde a si murit Avea tendinta de bizantini- zare, adica de a introduce in traducere cuvinte si expresii cu iz ortodox Parintele iosif Simon, franciscan, paroh la vremea aceea la Margineni, daca nu ma insala memoria, nu era as sub aspectul cunoasterii limbii romane, in schimb, avea multa buna-cuviinta, mult bun-simt, multa rabdare si o formidabila putere de munca Parintele Eugen Blajut, senior, tot franciscan, paroh de Traian (Roman), actualmente la conventul din Galati, era si este cunoscut ca un pasionat cititor de literatura, filosofie si teologie; stia sa tina echi- librul atunci cand in traducere aparea tendinta de a folosi cuvinte si expresii care nu erau cele mai potrivite Parintele ioan Simon, paroh pe atunci la Coman (Bacau), avand si el simtul limbii romane, fiind bun muzician, a contribuit mult la muzica- litatea frazei si la sincronizarea accentului fonic cu accentul muzical, lucru extrem de important, mai ales la cantarea Prefetelor Liturghiei Dar omul devotat trup si suflet Liturghiei a fost parintele ioan Ciuraru, pe nedrept inmormantat in uitare, mai inainte chiar ca trupul sa-i fie inmormantat in 1996 in cimitirul din satul sau natal, Valea Mica (Bacau) in ziua inmormantarii, la intoarcerea de la cimitir, ma astepta parintele iosif Simon, care, bolnav de acum si sfarsit de puteri, se tinea cu mainile de balustrada de la intrarea in biserica Mi-a zis cu adanca mahnire in glas: "Parinte, au fost la inmormantare amandoi episcopii, si cel de Bucuresti, si cel de iasi, amandoi au vorbit, dar nici unul nu a spus un cuvant despre munca extraordinara si despre meri- tele pe care le-a avut parintele Ciuraru in liturgie" i-am raspuns: "Parinte, imi pare rau, dar n-aveti nici un motiv de suparare in DiALOG TEOLOGiC 11(2003)56 normele introductive ale Ritualului inmormantarii se recomanda la inmormantare o scurta omilie, dar excluso quovis genere laudationis funebris, evitandu-se orice soi de elogiu funebru Episcopii cunosc legile liturgice, le pun in practica, si bine fac" "Bine, bine", zice, "dar trebuie sa facem ceva ca sa se recunoasca meritele mari pe care le-a avut omul acesta in biserica Ce ar fi sa cerem sa fie numit "Monsenior" post-mortem?" "Parinte, zic, n-are rost Nu-i mai serveste la nimic Lasati-i pe altii care sunt in viata sa se bucure de titluri si de braie rosii Lui ii este deajuns rasplata pe care o primeste de la Dumnezeu" Parintele Ciuraru era un sufletist, un visator, un idealist, un lupta- tor curajos, un om daruit suta la suta slujirii Bisericii, plin de proiecte in toate domeniile Un preot in varsta i-a prezis si cauza mortii: intoxicat cu proiecte Ca fizionomie si ca structura sufleteasca, parintele Ciuraru se asemana foarte mult cu Don Quijote de la Mancha stiind ca nu se supara, imi era coleg, ii atribuiam adesea titlul de noblete al eroului lui Cervantes: "cavalerul tristei figuri" Nu o data mi-a fost dat sa aud din gura unor confrati ca e nebun, ca lupta cu morile de vant si poate ca era Dar un nebun, un visator, un idealist, un Don Quijote din aceia de care lumea si, mai ales, Biserica are mare nevoie Daca n-ar fi existat nebuni care sa viseze ca pot zbura ca pasarile in vazduh, ca pot inota ca pestii in mare, ca pot alerga mai repede decat caprioarele, noi n-am avea astazi nici avioane, nici submarine, nici automobile Daca n-ar fi fost parintele Ciuraru, multe lucruri, considerate imposibile pe vremea comunismului de catre oamenii cuminti, prudenti si cu capul pe umeri, nu ar exista astazi De asemenea, cand cenzura comunista era cumplita, cand orice masina de scris era inregistrata si supravegheata de Securi- tate, cand orice pagina multiplicata sau tiparita trebuia sa aiba aprobarea acelei anexe a Securitatii care se numea Departamentul cultelor, parin- tele Ciuraru a reusit sa procure, numai el stia de unde si cum, nu numai multiplicatoare, dar chiar o tipografie care functioneaza si astazi la Buzau; a multiplicat, a tiparit si a raspandit in toata tara mii, zeci de mii de carti religioase, catehisme, carti de rugaciuni, cu aprobarile de rigoare si, mai ales, fara ele Era bataios, se lua de piept cu oricine si, cand era cazul, daca slava lui Dumnezeu si mantuirea sufletelor o cereau, stia sa foloseasca si pumnii ii placea sa spuna: "Oameni si preoti batuti de securisti s-au vazut, dar securisti batuti de un preot nu s-au vazut" El batuse unul in primii ani de seminar suferise o operatie foarte grea: i s-a extirpat un plaman Medicii i-au mai dat numai cativa ani de viata stiind ca are putin de trait, a incercat sa dea Bisericii tot ce poate in acesti putini ani, fara sa se crute, iar Securitatea si-o fi zis: "Nu ne mai punem mintea cu el, ca si asa e condamnat la moarte" Numai ca Dumnezeu, care nu prea tine cont de calculele si pronosticurile medicilor, la anii putini pe care i-au dat medicii, i-a mai dat acolo un supliment de viata de vreo 30-40 de ani A fost un revolutionar in sensul bun al cuvantului, evident, in ’89 nu si-a scos certificat de revolutionar, cum au facut atatea slugi ale Securitatii pozand in victime ale prigoanei comuniste APLiCAREA REFORMEi LiTURGiCE 57 Dupa o perioada destul de scurta de timp, la Arhiepiscopia de Bucu- resti, zelul liturgic s-a epuizat in continuare, carma a luat-o in mainile sale parintele Ciuraru (intre timp, parintele Costica Hausner, singur fiind la parohia Constanta, si la o distanta mare, a incetat colaborarea La fel parintele stefan Tataru Ba el chiar s-a suparat pe colegii care mai ramasesera din echipa liturgica, lucru ce s-a vazut cu ocazia revizuirii colectiei de cantece bisericesti, care s-a facut tot la initiativa parintelui Ciuraru) Atunci a publicat scrisoarea deschisa, adresata tutu- ror celor care vor s-o citeasca, unde critica necrutator si cu expresii ce au ramas de pomina, "pentacomisia liturgica"; o critica nu numai pentru noua colectie de cantece, dar si pentru "limbajul jurnalistic" folosit in traducerea textelor biblice ale Lectionarului, limbaj cu totul diferit de cel pravoslavonic de care el era impatimit in ceea ce priveste noua colectie de cantece, cam avea dreptate Poezia nu e ca proza Poezia are nevoie de o lunga perioada de gestatie, de reflectie si, mai ales, de oameni inzestrati de Dumenezu cu har poetic Facuta in graba si de oameni care nu prea aveau vana poetica, nu a iesit mare lucru sub aspect literar Personal, dupa cateva sedinte de lucru, m-am retras de la aceasta initiativa Cel care a adunat de peste tot cantecele din colectie a fost parintele iosif Simon Criteriile de clasificare a cantecelor prezentau un mare neajuns Unul dintre capitole este intitulat "Cantari la Liturghie" cu subdiviziunile sale: la Confiteor, la Gloria, la Psalmul responsorial, la Credo, la Sanctus, la Agnus Dei S-au pus aici cantecele pe care la Liturghia dinainte de conciliu le cantau dascalul si poporul, in timp ce celebrantul rostea cu voce joasa textele in limba latina prevazute in misal la partile respective Conform noii reforme liturgice, textele acestor parti trebuie recitate sau cantate de catre preot si popor asa cum sunt ele in misal, nu pot fi inlocuite cu alte texte luate din colectia de cantari aprobata de Conferinta Episcopala in practica, totusi, ele sunt inlocu- ite, cu justificarea: figureaza in colectia de cantece, la Confiteor, la Gloria s a m d Mai mult, in special in timpul Craciunului si Pastelui, ne este dat sa constatam ca textele Liturghiei amintite mai sus, care nu pot fi inlocuite, sunt inlocuite in intregime cu colinde sau cantari de inviere in continuare, intrucat membrii echipei erau toti din Moldova, toata munca de traducere a cartilor liturgice s-a facut in Moldova, mai exact, ne intruneam, prin rotatie, la seminar, unde parintele Ciuraru era profesor, la Coman, unde era paroh parintele ioan Simon, si la Baltati, unde eram eu paroh, pana in ’77 intre timp, parintele Ciuraru a cerut sa mearga paroh la Buzau, in Dieceza de Bucuresti, unde si-a instalat multiplicatoarele si apoi tipografia Era un punct strategic foarte potrivit Era aproape de granita dintre cele doua dieceze: aproape de Moldova, unde isi avea colaboratorii, si totodata de Bucuresti, de unde cartile liturgice traduse erau expediate in ambele dieceze Se stia ca la vremea aceea Episcopia de iasi era subordonata economic si financiar Arhie- piscopiei de Bucuresti Parintele iosif Simon si parintele Eugen Blajut DiALOG TEOLOGiC 11(2003)58 au ramas colaboratori devotati, dar, in principal, munca a ramas pe umerii celorlalti trei membri ai fostei pentacomisii, asa cum fusese ea botezata de parintele Tataru Fara a cadea in victimism, trebuie sa spun ca a fost o munca de ocnas Sacrificam vacantele de Pasti si de Craciun si o parte dintre vacantele de vara Munceam impreuna o saptamana, doua, fara intrerupere, de dimineata pana seara, in general, cate zece ore pe zi, lipiti de scaun, mosind fiecare propozitie, fiecare cuvant Simteam uneori ca ne explodeaza creierii Mai ales bataie de cap ne dadeau documentele si normele introductive ale ritualurilor, care au o limba latina foarte complicata si incalcita Nu prea aveam traduceri paralele moderne de care sa ne ajutam si, ca atare, nu eram intotdeauna siguri daca traducerea era suta la suta fidela Pentru toata munca aceasta nu a existat absolut nici o subventie, nici o recompensa: nici pentru deplasari, nici pentru materiale, nici pentru publicare: totul s-a facut cu munca patriotica Nici nu stiam la vremea aceea ca exista un document al Bisericii care prevedea ca lucratorii liturgici sa fie platiti pentru munca lor in ’74 am ramas surprins cand am primit de la Arhiepiscopia de Bucuresti o adresa - eram paroh la Baltati - prin care mi se comunica: "Am debitat contul dumneavoastra cu suma de 40 lei reprezentand costul a doua ritualuri Botezul copiilor" Lumea era destul de importanta la valoarea banilor de atunci Mi-am exprimat surpinderea: chiar eu tradusesem acest ritual Auzind probabil de surprinderea mea, la putina vreme am primit un exemplar cu urma- toarea dedicatie din partea Monseniorului Augustin: "Sfintiei sale, parintele Claudiu Dumea, in semn de apreciere si multumire pentru contributia la aceasta lucrare" Acelasi omagiul l-au primit si ceilalti A fost singurul gest de recunostinta pe care l-am primit in schimb, criticile curgeau cu nemiluita, legate fiind de calitatea traducerilor Mai ales la mesele festive, cum am mai amintit, nu se mai discuta altceva Eram cei dintai convinsi ca nu facem un lucru perfect, ca traducerile pot fi imbunatatite, ca putem gresi Dar ne-am luat riscul de a gresi si am acceptat situatia deloc placuta de a fi criticati, cunoscand vorba cardinalului Mercier: "Numai cine nu face nimic nu greseste, dar, in acest caz, viata omului este un faliment" La toate criticile, parintele Ciuraru avea o singura replica: "Faceti voi ceva mai bun si chiar maine tiparesc" si nu s-a gasit nimeni care sa faca ceva mai bun Dovada ca acum, cand, dupa treizeci de ani, se pune problema tiparirii ritualu- rilor, aceleasi texte se tiparesc Odata, la o adunare a preotilor la iasi, m-am ridicat si i-am rugat foarte insistent pe confrati sa puna in scris toate observatiile si sugestiile cu privire la traducerile pe care le faceam si sa le trimita prin posta la adresa parohiei Baltati, unde ma aflam atunci Pana in prezent nu am primit nici o scrisoare inca mai astept Pe langa neplacerile de genul acesta, care nu erau de natura sa ne stimuleze entuziasmul, mai era o problema de constiinta foarte grava, care ne framanta stiam bine ca traducerea cartilor liturgice tine de competenta Conferintei Episcopale care, dupa ce le aproba, trebuie sa ceara si aprobarea Sfantului Scaun, iar dupa ce primesc aprobarea APLiCAREA REFORMEi LiTURGiCE 59 Sfantului Scaun, pot fi folosite Care conferinta episcopala? Cu Sfantul Scaun nu erau legaturi diplomatice Nu savarseam un grav abuz punand in circulatie carti liturgice imediat dupa ce le traduceam, fara nici o aprobare si nici o acoperire legala? La vremea aceea venea din cand in cand la noi Monseniorul Luigi Poggi, nuntiu itinerant, repre- zentant al Sfantului Scaun in tarile din Est Ulterior a ajuns cardinal Cu ocazia unei vizite, parintele Ciuraru i-a expus problema, intre- bandu-l: "Ce e de facut?" El ar fi raspuns: "Mergeti inainte asa" Cu asta nu intram in legalitate, dar oricum eram mai linistiti in constiinta Prin anii ’80, aceasta comisie liturgica a disparut asa cum aparuse: n-a infiintat-o nimeni, n-a desfiintat-o nimeni; s-a dizolvat singura Parintele ioan Simon a plecat in Germania, eu am plecat in strainatate la studii, parintele Ciuraru, vrednicul hidalgo, s-a avantat spre noi aventuri apostolice, desi sanatatea ii dadea semne de subrezire: intoxi- carea cu proiecte isi facea efectul Principalele carti liturgice publicate de Sfantul Scaun pana la perioada respectiva - cu exceptia Liturgiei orelor - erau traduse in limba romana si puse in circulatie Aceste franturi de amintiri sunt destinate generatiei tinere, ca sa aiba prezent in memorie trecutul, caci s-a spus, pe buna dreptate, ca cine uita trecutul este condamnat sa repete greselile trecutului 